Nezavisni (politika)
Nezavisni ili neovisni je izraz koji se u kontekstu politike koristi za ličnosti koje se javno bave političkom djelatnošću bez formalnog članstva ili čvršće veze sa nekom političkom strankom ili sličnom organizacijom. Pod time se najčešće podrazumijevaju ličnosti u modernim državama, gotovo u pravilu višestranačkog uređenja, iako se mogu, mada rijetko, pojaviti i u jednostranačju. Izraz se najčešće koristi u kontekstu izbora kada se takva ličnost natječe za određenu funkciju kao nezavisni kandidat. Čest je, pak, slučaj da ličnosti izabrane na neku funkciju kao stranački kandidati svoju stranku napuste odnosno nastave vršiti svoju funkciju kao nezavisni zastupnici, vijećnici, gradonačelnici i sl. 

U širem smislu se izraz nezavisni koristi i za ličnosti koje su formalni kandidati nekih političkih stranaka i organizacija, ali to čine kao predstavnici tzv. trećih stranaka u zemljama sa duboko ukorijenjenim dvostranačkim sistemom.

V. također 
Treća stranka
Rubna politika
Antipolitika
Nestranačje

Politika